Robertas Antinis (1898)

miniatiūra|160px|left|Bareljefas Kaune, Laisvės al. 48

Robertas Antinis (1898 m. gruodžio 3 d. Kaldabrunioje, Ilūkstės apskritis, Latvija – 1981 m. lapkričio 19 d. Kaune) – Lietuvos dailininkas, skulptorius.

 Biografija 
Mokėsi Rokiškyje, 1921–1922 m. piešimo kursuose Kaune, 1922–1927 m. Kauno meno mokyklos skulptūros skyriuje (1922–1925 m. tapybos pas Justiną Vienožinskį, 1925–1927 m. skulptūros pas Kajetoną Sklėrių). 1928–1933 m. studijavo Paryžiaus aukštojoje dekoratyvinės dailės mokykloje (École Nationale Supérieure des Arts Décoratifs).

Grįžęs iš užsienio, buvo Tauragės Aukštosios komercinės mokyklos, Tauragės mokytojų seminarijos, o kiek vėliau Kauno IV valstybinės gimnazijos ir Kauno valstybinės amatų mokyklos mokytoju. 1940–1951 m. dėstė Kauno taikomosios ir dekoratyvinės dailės institute.http://roda-art.lt/1x1/1x1-robertas-antinis-vyresnysis.html Jo mokiniai: Konstantinas Bogdanas, Gediminas Jokūbonis, Kazimieras Kisielis, Jadvyga Mozūraitė-Klemkienė, Leonas Žuklys ir kt. Nuo 1933 m. dalyvavo parodose. Nuo 1936 m. Lietuvos dailininkų sąjungos narys. Palaidotas Petrašiūnų kapinėse.Kūrėjai ir jų memorialinės vietos / Stasė Ramanauskienė. – Vilnius: Mintis, 1984. – 61-62 p.

 Kūryba 
Kūrė dekoratyvines skulptūras, mažąją plastiką, paminklus. Sukūrė skulptūras paminklams: Širvintose (1927 m.), Kretingoje, Biržuose (1929–1930 m.), Rokiškyje (1931 m.), Rietave (1949 m.), Ukmergėje (1951 m.), Druskininkuose (1952 m.). Reikšmingiausi kūriniai – dekoratyvinės skulptūros: „Eglė žalčių karalienė“ Palangoje (1958 m., past. 1960 m.), „Dūdorius“ Panevėžyje (1963 m., past. 1974 m.), „Kanklininkas“ Kaune (1968 m., past. 1975 m.), „Bičiulystė“ Klaipėdoje (1981 m.).

Parengė projektus memorialiniams muziejams Salaspilyje (Latvija, 1963 m.) ir Kauno IX forte (1970 m.). Kai kurios dailininko skulptūros yra sukurtos kartu su sūnumi Robertu Antiniu (jaunesniuoju).

 Įvertinimas 
 1969 m. LTSR nusipelnęs meno veikėjas
 1969 m. LSSR valstybinė premija
 1973 m. LSSR liaudies dailininkas

 Atminimo įamžinimas 
 1977 m. Kaune, prie Menininkų namų, įrengtas R. Antinio ir sūnaus Roberto skulptūrų skveras.
 1988 m. SSRS ryšių ministerija išleido meninį ženklintą pašto voką.
 1988 m. prie namo Kaune, Laisvės al. 48, atidengta memorialinė lenta (skulpt. Robertas Antinis jaun.).http://atminimas.kvb.lt/asmenvardis.php?asm=ANTINIS%20ROBERTAS 

 Šaltiniai 

 Literatūra 
 Robertas Antinis / Stasys Budrys. – Vilnius: Vaga, 1968. – 56 p.: iliustr.

Kategorija:LTSR valstybinės premijos laureatai
Kategorija:Lietuvos nacionalinės kultūros ir meno premijos laureatai
Kategorija:Lietuvos skulptoriai